আবায় সিতি

আবায় সিতি (; ) হলো একটি সোমালি নারী প্রতিষ্ঠান। এটি উনবিংশ শতাব্দীর শুরুর দিকে শহুরে সোমালিয়ায় গঠিত হয়েছিল।Adan, Amina H. (1981). Women and Words. Ufahamu: A Journal of African Studies, 10(3). international_asc_ufahamu_17286. Retrieved from: http://escholarship.org/uc/item/8ss7h3z7 এই প্রতিষ্ঠান সোমালি ঐতিহ্য ও ইসলামকে একত্রিত করেছিল এবং মূলত সোমালিয়ার পুরুষ-প্রধান ধর্মীয় সংগঠনগুলো থেকে নারীদের বাদ দেওয়ার ফলে এর সৃষ্টি হয়েছিল।

 ইতিহাস 
উনবিংশ শতাব্দীর সূচনালগ্নে, সোমালিয়ার অভ্যন্তরীণ অঞ্চলের অনেক যাযাবর ক্রমশ মেরকা, বারাওয়া, কিসমায়ো এবং মোগাদিশুর মতো শহরগুলিতে অভিবাসন শুরু করে এবং নতুন নগর জীবন ও পরিবেশের সাথে খাপ খাইয়ে নিতে থাকে। ফলস্বরূপ, পূর্বে যাযাবর জীবনযাপন করা নারীরা এখন নিজেদের হাতে অতিরিক্ত সময় পেয়ে যায়। কারণ তারা পূর্বে তাদের আগের জীবনধারায় গুরুত্বপূর্ণ ও সময়সাপেক্ষ ভূমিকা পালন করত এবং বড় সামাজিক সমাবেশে অংশ নেওয়ার সময় পেত না।

একই সময়ে, সোমালিয়াজুড়ে উওয়াইস আল-বারাওয়ি এবং আবদ আল-রহমান বিন আহমাদ আল-জাইলাঈর মতো পণ্ডিতদের দ্বারা অনেক নতুন সোমালি ধর্মীয় সংগঠন প্রতিষ্ঠিত হয়েছিল। তবে যেসব নারী এসব সংগঠনের সদস্য হতে চেয়েছিল, তারা সেখানে প্রবেশের সুযোগ পায়নি। এরপর একটি নারী গোষ্ঠী আবায় সিতি ধর্মীয় সংঘ গঠন করে, যার উদ্দেশ্য ছিল এই নারীদের জন্য একটি উপযুক্ত স্থান তৈরি করা।

আবায় সিতির বিভিন্ন অনুষ্ঠানে সাধারণত মহিলারা অংশগ্রহণ করত এবং তারা ইসলামের ইতিহাসে উল্লেখযোগ্য নারী ব্যক্তিত্বদের প্রশংসায় রচিত গান পরিবেশন করত।Arabic Literature of Africa pg 112

 তথ্যসূত্র 

বিষয়শ্রেণী:সোমালিয়ার নারীবাদী সংগঠন